Carlsen var første direktør i Utbyggingsfondet for Nord-Norge (1952) og direktør for Distriktenes Utbyggingsfond (1962–1978). Han satt også i styret for Nordnorsk student- og elevhjem. Med den svenske Ragnar Lassinantti var han sterkt opptatt av Nord-Norge og Nordkalotten, og var sentral i Stortingsmelding nr. 82 - Utbyggingsplan for Nord-Norge (1951). I 1972 var Carlsen leder for organisasjonen Ja til EF. Han var også styreformann for Norges Familieråd.